Ütjük a vasat tovább ! Legyen Nyíregyháza és Mátészalka között szombat este is busz vagy közvetlen vonat! - MátészalkaLeaks
Az emúlt hónapokban foglalkozott már az üggyel a Hír Televízió, a Kelet Magyarország, a megyei közgyűlés és Mátészalka Város képviselő-testülete.
Bár kedvezőek az előjelek,de lelkes civilekként csak akkor fogunk megnyugodni, ha végre szombat esténként is haza lehet majd jutni közvetlenül Nyíregyházáról- Mátészalkára.
Az alábbiakban legújabb levelünket olvashatják.
Tisztelt Dr. Seszták Miklós!
Az alábbi ügyben kérjük a segítségét.
A mátészalkai térség megközelítése tömegközlekedési eszközökkel szombati napokon, délután 16:35 perc után csak kétszeres út, és háromszoros menetdíj ellenében lehetséges, mivel az említett időpont után nincs közvetlen busz és vonatjárat Mátészalkára, amely megyénk második legnagyobb városa.
Amennyiben Nyíregyházáról-Mátészalkára, vagy környékére szeretne eljutni a Nyíregyházi Egyetemről vagy éppen a Jósa András kórházból haza igyekvő állampolgár, szombaton késő délutántól csak debreceni vagy záhonyi kitérővel juthat haza Mátészalkára és környékére.
A kérésünk az lenne, hogy legyen szíves elősegíteni azt, hogy ez az áldatlan állapot megoldódjon és a közeljövőben, egy új busz vagy vonatjárat kerüljön beillesztésre a szombat esti menetrendbe.
Levelünkhöz mellékeltük a szombati busz és vasúti menetrendet, amelyet legyen szíves áttanulmányozni.
Mellékeltük továbbá a Volán jogutódjának levelét, az üggyel kapcsolatban, melyet nem értünk. Ők februárban utasszámlálást fognak végezni, és az utasszámláló lapok kiértékelése után fognak dönteni arrrók, hogy szükséges-e a szombat esti buszjárat Mátészalkára.
- Új buszjárat indítását kértük, így milyen utasszámlálást kívánnak végezni?
Kérjük, hogy szabolcsi kötődésű emberként segítse elő az ügy mielőbbi és megnyugtató megoldását, várjuk válaszlevelét.
​közösségszervező​
https://mateszalkaleaks.blog.hu/api/trackback/id/tr288362990